4. ΑΝΑΓΚ. ΝΟΜΟΣ υπ' αριθ. 2191 της 24/29 Ιαν. 1940 Περί κυρώσεως Κανονισμού του Προσωπικού Εξωτερικών Υπηρεσιών της Α.Ε. «Ελληνικοί Ηλεκτρικοί Σιδηρόδρομοι.» Άρθρον μόνον.-Επιτρέπεται όπως δια Β.Δ/τος εφ' άπαξ εκδιδομένου, προτάσει του επί των Σιδηροδρόμων και Αυτοκινήτων Υπουργού, εγκριθή ο υπό της από 6 Μαρτ. 1928 διαιτητικής αποφάσεως προβλεπόμενος κανονισμός προσωπικού εξωτερικών υπηρεσιών της Εταιρείας Ελληνικών Ηλεκτρικών Σιδηροδρόμων, ως κατηρτίσθη υπό της Επιτροπής της συσταθείσης δυνάμει της υπ' 9836/1939 αποφάσεως του αυτού Υπουργού, ρυθμίζων τα της προσλήψεως, σταδιοδρομίας, απολύσεως κλπ. του προσωπικού τούτου και τα εκ της εφαρμογής του μέχρι τούδε προσωρινώς ισχύσαντος κανονισμού προκύψαντα ζητήματα και εφ' όσον μέχρι της εκδόσεως του Β.Δ/τος δεν εκρίθησαν τελεσιδίκως. Αι διατάξεις του ούτως εγκρινομένου κανονισμού έχουν ισχύν Νόμου. Εις εκτέλεσιν του νόμου τούτου εξεδόθη το Β.Δ.13/16 Φεβρ. 1940 περί κυρώσεως Κανονισμού Προσωπικού Εξωτερικών Υπηρεσιών της Α.Ε. «Ελληνικοί Ηλεκτρικοί Σιδηρόδρομοι», (όστις αποτελούμενος εξ 145 άρθρων εδημοσιεύθη εις το υπ' αριθ. 60 φύλλον του Α' τεύχους έτους 1940 της Εφημερίδος της Κυβερνήσεως και ετροποποιήθη δια των Κ.Δ. 22 Μαρτ./19 Απρ. 1943, Κ.Δ. 29 Αυγ./6 Σεπτ. 1944 Β.Δ. 27/29 1948 και Π.Δ. 28 της 15/22 Ιαν. 1976, ΦΕΚ Α' 11), όπως αυτό συμπληρώθηκε με το Π.Δ. 878/1-9 Νοεμ. 1979 (ΦΕΚ Α' 250). Επίσης ο άνω κανονισμός τροποποιήθηκε από το Π.Δ. 235/19-24 Ιουν. 1987 (ΦΕΚ Α' 101) και από το Π.Δ. 36/18-29 Ιαν. 1988 (ΦΕΚ Α' 15). Επίσης ο άνω κανονισμός τροποποιήθηκε από το Π.Δ. 195/17-18 Μαΐου 1990 (ΦΕΚ Α' 75). Επίσης ο άνω κανονισμός τροποποιήθηκε από το ΑΡΘΡΟ ΠΡΩΤΟ του άρθρ.10 Νόμ.2669/1618 Δεκ.1988(ΦΕΚ Α΄283),κατωτ.  σελ.326,419. Σελ. 138(ε) Τεύχος-Σελ.  